แวะไปใช้โปร DTAC Reward ตอนนี้ลดราคาเครื่องดื่มเย็นราคาไม่เกิน 135 บาท เหลือ 39 บาท สาขานี้ลูกค้าน้อยดี ร้านโล่งเชียว 

ตอนแรกแลกซื้อ Iced Chocolate ก่อน ก็โอเค เลยเดินไปแลกซื้อ Iced Green Tea Latte เพิ่ม ปัญหาเกิดตรงนี้ เราเดินไปที่เคาน์เตอร์และสั่งพนักงานแล้ว แต่ระหว่างที่เรากดรหัสและรอรหัสอยู่ ก็มีลุงคนนึงเข้ามาซื้อกาแฟ ลุงกดแลกซื้อไม่เป็น พอรหัสเราขึ้นเราก็บอกพนักงานว่าได้รหัสแล้ว แต่พนักงานกลับบอกให้เรารอ แล้วก็เอามือถือของลุงคนนั้นมากดขอรหัสให้แล้วชงกาแฟให้ลุงคนนั้นก่อน 

ทำไมพนักงานไม่ทำตามคิว เราไม่ได้ช้าหรือกดรหัสไม่เป็น ไม่ได้เงอะงะ กลายเป็นเรามาก่อน สั่งก่อน กดรหัสแล้ว แต่กลับต้องเสียเวลารอพนักงานทำเรื่องให้ลูกค้าที่เพิ่งเข้ามาทีหลัง 

เราไม่เคยซื้อเครื่องดื่มเจ้านี้มาก่อน ปกติอัดน้ำแข็งมาแน่นจนพูนแก้วแบบนี้รึเปล่า หรือเป็นเพราะโปรโมชั่น ราคาปกติของ 2 เมนูนี้ตกแก้วละ 130 เลยนะ 